open-index/open-wikipedia-markdown huggingface dataset:
Étienne de Silhouette

**Etjenas de Siluetas** (*Étienne de Silhouette*; g. 1709 m. liepos 5 d. – m. 1767 m. sausio 20 d.) – Prancūzijos vyriausiasis finansų kontrolierius valdant Liudvikui XV.

Kilęs iš Limožo, baskų kilmės (tėvas iš Biarico). Studijavo finansus ir ekonomiką, metus mokėsi Londone. Vėliau vertė politinio-ekonominio pobūdžio veikalus (A. Poupo, H. Bolingbroko, V. Vorbertono, B. Grasjano) iš anglų, ispanų kalbų.

1759 m. paskirtas vyriausiuoju finansų kontrolieriumi. Vyko Septynerių metų karas, ir šalis išgyveno lėšų stygių. Siluetas ėmėsi griežtos „diržų veržimosi“ politikos, papildomai apmokestino prabangos prekes. Jis kritikavo turtinguosius už pinigų švaistymą, įsakė sulydyti aukso ir sidabro dirbinius. Pareigose dirbo aštuonetą mėnesių.

Silueto pavardė pradėta linksniuoti dėl jo griežtų finansinių priemonių, jis susilaukė daug kritikos. Tuo metu ėmė plisti palyginus su portretais labai pigūs juodo kartono atvaizdai, kuriems prigijo „silueto“ pavadinimas. E. Silueto garbei taip pat pavadinta Silueto sala Seišeliuose.

## Šaltiniai
Nefilimai

**Nefilimai** (hebr. נְפִילִים‎) – biblijiniai mistiniai galiūnai arba žmonės, minimi Tanache. Jie milžiniški ir galingi. Žodis „nefilimai“ kai kuriose Biblijos versijose pažodžiui verčiamas kaip „milžinai“. Pagal judėjų tradiciją, nefilimai yra puolę angelai. Apie šiuos galiūnus išsamiausiai kalbama Pradžios knygoje, tačiau pateikiama ištrauka gana dviprasmiška, o nefilimų tapatybė – ginčytina. Pasak Skaičių knygos 13, 33, nefilimai gyveno Kanaane, žydų tautai užkariaujant šį regioną. Panaši į žodį „nefilimai“ reikšmė hebrajų kalboje randama Ezekielio knygos 32, 27.

## Etimologija
Dauguma sampratos aiškinimų yra pagrįstos prielaida, jog žodis „nefilimai“ yra susijęs su veiksmažodžio šaknimi *n-p-l* (נ־פ־ל) hebrajų kalboje, reiškiančia „kristi“. Roberto Beikerio Gildlestouno manymu, šis žodis susijęs su *hif’il* priežastiniu kamienu ir turėtų būti suprantamas, kaip „tie, kurie priverčia kitus nupulti“. Pasak Ronaldo Hendelio, „nefilimai“ – neveikiamoji rūšis, gramatiškai analogiška žodžiams *paqid („tas, kuris yra paskirtas“)* ar *asir („prirakintasis; pririštasis“),* kuri reiškia „tie, kurie yra nupuolę“.

Daugelyje senųjų Biblijos vertimų žodis interpretuojamas kaip „milžinai“. Senovės graikų vertėjai Simachas verčia „smurtaujantieji“, o Akvila Sinopietis – „nupuolusieji“ arba „krentantieji [ant savo priešų]“.

## Išnašos
NGC 55

**NGC 55** (arba ***Caldwell 72***) – galaktika, esanti Skulptoriaus žvaigždyne. Nuo Žemės nutolusi apie 6,5 milijono šviesmečių, jos regimasis ryškis – 7,8.

NGC 55 galaktiką būdamas Australijoje 1826 m. rugpjūčio 4 d. aptiko škotų astronomas James Dunlop. 1847 m. į savo katalogą ją įtraukė John Herschel (pažymėjo kaip h 2315). Į „General Catalogue“ įtraukta 1864 m. (kaip GC 27).

NGC 55 laikoma Magelano tipo galaktika. Šis galaktikų tipas pavadintas pagal Didžiojo Magelano Debesies galaktiką – nykštukinę Paukščių Tako palydovę. Teigiama, kad tai tarpinis galaktikų tipas tarp netaisyklingųjų galaktikų ir nykštukinių spiralinių galaktikų. Morfologiniu požiūriu NGC 55 atrodo labai panaši į Didįjį Magelano Debesį, tačiau už jį mažesnė, be to, matoma iš šono. Paprastai ši galaktika priskiriama Skulptoriaus grupei. Visgi Mario Mateo 1998 m. ją priskyrė Vietinei galaktikų grupei.

Teigiama, kad palankiausios sąlygos stebėti šią galaktiką yra pavasarį Pietų pusrutulyje. Iš Šiaurės pusrutulio pietinių platumų NGC 55 galima stebėti rudenį. Galaktika matoma pro žiūronus (jei dangus pakankamai tamsus).

## Išnašos
Rokas Antanas Župerka

**Rokas Antanas Župerka** (g. 2002 m. birželio 12 d.) – Lietuvos futbolininkas. Žaidžia saugo pozicijoje. Jungiasi į puolimą. 

Žaidė šalies Pirmoje lygoje ir būdavo vienas iš naudingiausių Kėdainių „Nevėžio“ ekipos žaidėjų. 2020 m. jo įvartis buvo pripažintas gražiausiu pelnytu įvarčiu Lietuvoje.

## Karjera
Futbolu susidomėjo būdamas penkerių metų. Jo dėdė (mamos brolis) taip pat futbolininkas. 

2014 ir 2015 m. žaidė Šiaulių SVM ir SG-FA Šiauliai jaunimo ekipose. Dalyvavo jaunių pirmenybėse.

Nuo 2016 m. „Nevėžio“ futbolo klubo žaidėjas. Iš pradžių jėgas išmėgino jaunimo komandose, vėliau pateko į pagrindinę komandą. Atstovavo pagrindinei Kėdainių „Nevėžio“ komandai (nuo 2018 m.), o Nevėžis B ekipai (nuo 2017 m.).

2020 m. tapo Pirmos lygos nugalėtoju, atstovaudamas Kėdainių „Nevėžiui“.

2021 m. žaidė Nevėžio ekipoje, kuri debiutavo A lygoje. Pasirengimo cikle gavo traumą ir praleido sezono pradžią.

2022 m. tęsė karjerą klube, kuris iškrito į Pirmą lygą.

2026 m. sausį persikėlė į FK Babrungą.

## Statistika
; A lygos ir Pirmos lygos statistika

Spalvų reikšmės: 
: Ekipa žaidė A lygoje;
: Pirmos lygos ekipa;

## Pasiekimai
### Komandiniai pasiekimai
; Futbolo klubas „Nevėžis“
* Pirmos lygos laimėtojas: 2020 m.

### Asmeniniai pasiekimai
* Gražiausias metų įvartis – 2020.

## Rinktinės
* Buvo kviečiamas į U-13 rinktinės stovyklas.
* Pakviestas į Lietuvos U-19 rinktinės stovyklą 2020 m. vasarą. Buvo vienas iš rinktinės kandidatų.

## Šaltiniai

## Nuorodos
* transfermarkt
* Soccerway
* alyga.lt
* lietuvosfutbolas.lt
Serhijus Melašenka

**Serhijus Melašenka** (*Сергій Мелашенко*; g. 1996 m. rugpjūčio 16 d.) – Ukrainos futbolininkas, vartininkas. Žaidė Lietuvoje ir atstovavo Kėdainių „Nevėžio“ bei „Riterių“ klubams. Žaidėjo tėvas Jurijus Michailovičius (g. 1970 m.) – buvęs futbolininkas, žaidęs vartininko pozicijoje. 

## Karjera
Žaidė įvairiuose klubuose gimtojoje šalyje: Černihivo LKT (jaunimo ekipose), FK Desna (skolino žemesniųjų divizionų ekipoms), FK Minaj ir Hirnik Krivij Rìg.

### [[FK Nevėžis Kėdainiai|Kėdainių „Nevėžis“]]
Į Lietuvą žaidėjas atvyko 2020 m. vasarą, kai kėdainiečiai žaidė Pirmoje lygoje. Debiutavo 2020 m. birželio 19 d. rungtynėse prieš BFA. Nevėžis nugalėjo rezultatu 4:1. Ukrainietis tapo pagrindiniu vartų sargu ir Pirmoje lygoje sužaidė 18 rungtynių.

2021 m. A lygos sezone Kėdainių „Nevėžio“ klubas debiutavo aukščiausioje šalies lygoje. Vartininkas debiutavo A lygoje 2021 m. kovo 6 d. rungtynėse prieš Alytaus „Dainavą“. Jas kėdainiečiai laimėjo 2:0 ir tai ilgą laiką buvo vienintelės rungtynės, kuriose Nevėžio futbolininkai išsaugojo vartus sausus.

2021 m. liepos 31 d. rungtynėse prieš FC Hegelmann Litauen 63 min. vartininkas buvo pakeistas, kai rezultatas buvo 4:0 varžovų naudai. Robertas Granauskas prasileido dar du ir rezultatas tapo 6:0 svečių. „Komet“ sistemoje kurį laiką prasileistų įvarčių grafoje visi šeši įvarčiai buvo skaičiuojami Melašenkai.

### [[FK Riteriai|„Riteriai“]]
2022 m. vasario mėn. tapo „Riterių“ klubo nariu. Pagrindinėje komandoje nekeičiamu vartininku buvo Armantas Vitkauskas, o S. Meleščenka gynė Riteriai B vartus. Pirmoje lygoje sužaidė penkerias rungtynes. Po sezono nuspręsta, kad žaidėjas nebeatstovaus „Riterių“ klubui.

### [[FK Transinvest]]
2023 m. sausio mėn. tapo žinoma, kad susitarė su Vilniaus rajono FK Transinvest.

2024 m. sausio mėn. pranešta, kad vartininkas lieka klube.

## Statistika
; A lygos ir Pirmos lygos statistika.

Spalvų reikšmės:
:  žaidė A lygoje;
: Pirmoje lygoje;

## Pasiekimai
; su „Nevėžio“ futbolo klubu
* Pirmos lygos laimėtojas: 2020 m.

; su Vilniaus rajono „Transinvest“
:  **[[Lietuvos futbolo taurė 2023 m.|2023 m. LFF taurės laimėtojas]]**

## Išnašos

## Nuorodos
* alyga.lt svetainė
* SOCCERWAY
* Transfermarkt
* lietuvosfutbolas.lt
* Globalsportsarchive
William Thomson

**Viljamas Tomsonas, lordas Kelvinas I** (*William Thomson, 1st Baron Kelvin*, 1824 m. birželio 26 d. – 1907 m. gruodžio 17 d.) – Jungtinės Karalystės fizikas, inžinierius, matematikas.

## Biografija
Gimė matematiko Džeimso Tomsono šeimoje Belfaste. Nuo pat mažens domėjosi mokslais, 1834 m., būdamas dešimties, priimtas į Glazgo universitetą. Susidomėjo Džozefo Furjė darbais, ėmėsi propaguoti jo teorijas. 1841–1845 m. studijavo Kembridžo universitete. 1846–1899 m. dėstė Glazgo universitete. Nuo 1851 m. Londono karališkosios draugijos narys, 1890–1895 m. – jos prezidentas, daugelio kitų šalių mokslų akademijų narys. 1866 m. Viljamui Tomsonui suteiktas sero, o 1892 m. – lordo titulas (pavadintas pagal Kelvino upę Glazge).

Lordas Kelvinas dirbo moksliniu konsultantu tiesiant pirmąjį transatlantinį telegrafo kabelį 1858 m. tarp Europos ir Šiaurės Amerikos. Svarbiausi darbai iš termodinamikos ir elektromagnetizmo. 1848 m. jis sudarė absoliutinę temperatūros skalę (Kelvino skalė). 1851 m. suformulavo antrąjį termodinamikos principą (tą padarė ir Rudolfas Klausijus), iškėlė Visatos šiluminės mirties hipotezę. 1852 m. kartu su Džeimsu Džauliu bandymais įrodė, kad dujos lėtai tekėdamos pro akytą pertvarą atšąla (Džaulio ir Tomsono reiškinys). 1856 m. atrado Tomsono reiškinį. Plėtojo elektromagnetinių virpesių teoriją. Apskaičiavo molekulių matmenis pagal skysčio plėvelės paviršiaus energiją. SI temperatūros vienetas pavadintas kelvinu.

Lordas Kelvinas taip pat domėjosi geologija, geomagnetizmu, potvynių-atoslūgių ciklais, Žemės sukimusi, atmosferos elektriškumu, oponavo darvinizmui. Jis bandė apskaičiuoti Žemės amžių, patobulino kompasą. Po sėkmės tiesiant transatlantinį kabelį, Viljamas Tomsonas tapo inžinerijos konsultantu tiesiant povandeninius kabelius, praturtėjo (turėjo 126 t jachtą, karališkus rūmus).

## Atminimas
Jo vardu pavadintas asteroidas nr. 8003, kalnų masyvas ir skardis Mėnulyje, miestas Arizonos valstijoje. Nuo 1920 m. Didžiosios Britanijos civilinės inžinerijos institutas už pasiekimus inžinerijos srityje teikia Kelvino vardo medalį.

## Šaltiniai
Jānis Krautmanis

**Janis Krautmanis** (*Jānis Krautmanis*; g. 1997 m. balandžio 22 d.) – Latvijos futbolininkas, rungtyniaujantis saugo pozicijoje. Buvęs Kėdainių „Nevėžio“ narys.

## Karjera
Žaidė įvairiuose klubuose gimtojoje šalyje. Karjerą pradėjo Liepojoje. Nuo 2015 m. žaidė Liepaja II (jaunimo ekipoje), kuri dalyvavo Virsliga dublerių pirmenybėse. 

2017 m. vasarą perėjo į Grobiņas SC ekipą, kuri žaidė Latvijos Pirmos lygos pirmenybėse.

2018 m. perėjo į RTU/Skonto akademijos ekipą, kuri žaidė Latvijos Pirmos lygos pirmenybėse.

2018 m. debiutavo Latvijos Virsliga pirmenybėse. Pasirodė po keitimo 81 min. ir sužaidė devynerias minutes.  Liepojos klubas nugalėjo Valmierą rezultatu 6:2. Tai buvo vienintelės rungtynės aukščiausioje lygoje 2018 m. sezone. Žaisdavo už Liepojos jaunimo komandą dublerių pirmenybėse.

2019 m. perėjo į Valmiera Glass VIA, kuri žaidė Virsliga pirmenybėse.

2019 m vasarą perėjo į Jūrmalos „Spartaks“. Žaidė Virsliga pirmenybėse.

2020 m. sezono pirmoje pusėje žaidė Jūrmalos „Spartaks“, bet Virsliga pirmenybėse sužaidė vos dvi rungtynes. 

2020 m. antroje pusėje buvo paskolintas Virsliga debiutantams FK Tukums 2000.

### [[FK Nevėžis Kėdainiai|Kėdainių „Nevėžis“]]
Į Lietuvą žaidėjas atvyko 2021 m., kai Kėdainių „Nevėžio“ klubas debiutavo aukščiausioje šalies lygoje. Jūrmalos „Spartaks“ paskolino žaidėją. Žaidė antruoju numeriu pažymėtais marškinėliais.

Debiutavo A lygoje 2021 m. kovo 6 d. rungtynėse prieš Alytaus „Dainavą“. Jas kėdainiečiai laimėjo 2:0 ir vieną iš įvarčių pelnė latvis. Žaidėjas buvo išrinktas į simbolinę XXI (21) turo rinktinę. Latvis sėkmingai rungtyniavo gindamasis prie savo vartų, o antrame kėlinyje buvo pavojingas ir atakuodamas. Žaidėjas perėmė 5 kamuolius varžovų aikštės pusėje bei sukūrė progą pelnyti įvartį Juliui Kasparavičiui, kuria jis nepasinaudojo.

2021 m. rugpjūčio pabaigoje abipusiu susitarimu buvo nutraukta sutartis. Optibet A lygoje 2021 m. sezone per 23 rungtynes, įmušė įvartį bei atliko vieną rezultatyvų perdavimą.

2021 m. sezoną užbaigė Latvijoje, kur atstovavo SK Super Nova klubui, kuris žaidė Pirmoje šalies lygoje.

2022 m. kovo mėn. pranešta, kad sudarė sutartį su FK RFS.

## Statistika
; A lygos statistika.

Spalvų reikšmės:
:  Ekipa žaidė A lygoje;

## Išnašos

## Nuorodos
* SOCCERWAY
* alyga.lt (lietuvių k.)
* lietuvosfutbolas.lt
* Transfermarkt
Peter Etim Eletu

**Pyteris Etimas Eletu** (*Peter Etim Eletu*; g. 2000 m. sausio 24 d.) – Nigerijos futbolininkas, rungtyniaujantis saugo pozicijoje. Lietuvoje žaidė Kėdainių „Nevėžyje“. Kitados atstovo Nigerijos U-20 rinktinei.

## Karjera
Žaidė įvairiuose klubuose gimtojoje šalyje. Prince Kazeem Eletu FC, Dakkada FC. 

Bandė laimę Vokietijoje FC Viktoria Köln jaunimo ekipoje.

### [[FK Nevėžis Kėdainiai|Kėdainių „Nevėžis“]]
Į Lietuvą žaidėjas atvyko 2021 m., kai Kėdainių „Nevėžio“ klubas debiutavo aukščiausioje šalies lygoje. 

2021 m. kovo 6 d. debiutavo A lygos rungtynėse prieš Alytaus „Dainavą“. pirmąjį savo įvartį žaidėjas pelnė 2021 m. balandžio 21 d. rungtynėse prieš Gargždų „Bangą“. Buvo skirtas 11 metrų baudinys, kurį realizavo P.Eletu – 3:1. O rungtynės baigėsi įtikinama gargždiškių pergale 5:2.

### Vėlesnė karjera
Nuo 2022 m. vasaros atstovavo FC Sète 34 (Prancūzija). Nuo 2024 m. priklausė VPS Vaasa (Suomija).

## Statistika
; A lygos statistika.

Spalvų reikšmės:
:  rungtyniavo A lygoje;

## Išnašos

## Nuorodos
* alyga.lt (lietuvių k.)
* lietuvosfutbolas.lt
* Transfermarkt
NGC 6087

**NGC 6087** (arba ***Caldwell 89***) – padrikasis spiečius, esantis Matuoklės žvaigždyne. Šis spiečius yra už maždaug 3500 šviesmečių nuo Žemės, jo regimasis ryškis – 5,4.

NGC 6087 spiečių sudaro apytikriai 40 žvaigždžių, ryškiausia iš jų – *S Normae*. Tai cefeidė (kintamosios žvaigždės tipas). Per maždaug 10 parų laikotarpį jos regimasis ryškis periodiškai kinta nuo 6,12 iki 6,77.

NGC 6087 spiečius matomas pro žiūronus, o pro nedidelį teleskopą galima įžvelgti ir kai kurias į šį spiečių įeinančias žvaigždes. Teigiama, kad palankiausios sąlygos stebėti NGC 6087 spiečių yra žiemą Pietų pusrutulyje (galima stebėti ir Šiaurės pusrutulyje netoli pusiaujo, kur tuomet būna vasara). Gana netoli esama kito panašaus dydžio ir ryškumo padrikojo spiečiaus – NGC 6025.

## Išnašos
2017 m. Nobelio premijos laureatai

2017 m. **[[Nobelio premija]]** skirta šiems asmenims:

## Nuorodos

* Nobelio fondas apie 2017 m. laureatus
Guillermo Lasso

**Giljermas Albertas Santjagas Lasas Mendosa** (*Guillermo Alberto Santiago Lasso Mendoza*, g. 1955 m. lapkričio 17 d.) – Ekvadoro prezidentas. Į šį postą išrinktas 2021 m. ketverių metų kadencijai (iki 2025 m.). Priklauso partijai „Kuriame galimybes“ (*Creando Oportunidades*).

G. Lasas apibūdinamas kaip konservatyvių pažiūrų politikas. G. Lasas pasisako už ekonomikos skatinimą, mažinant mokesčius, taip pat palaiko priemones valstybės skolai mažinti.

G. Lasas dalyvavo ir 2013 bei 2017 m. prezidento rinkimuose, tačiau abu kartus liko antras.

## Išnašos

## Nuorodos
* Gobierno Nacional de la República del Ekvadoro vyriausybės svetainė
Aš ją gerai pažinojau

**Aš ją gerai pažinojau** () – 1965 m. sukurta komiška drama, kurios režisierius Antonio Pietrangeli. Pagrindinį vaidmenį atliko Stefania Sandrelli. 

Interneto svetainėje „Rotten Tomatoes“ juosta vertinama 91 % teigiamų atsiliepimų. 2008 m. juosta įtraukta 100 išsaugotinų Italijos filmų sąrašą.

## Siužetas

Adriana, paprasta provincijos mergina, svajoja išgarsėti. Ji palieka savo miestą ir išvyksta į Romą, kur svajoja tapti aktore arba manekene. Naivi, neturinti gyvenimiškos patirties, ji nevaidmainiauja ir santykiuose su žmonėmis išliaka nuoširdi net tuomet, kai šie mėgina sanavaudiškai ja pasinaudoti.

## Pagrindiniai aktoriai
: *Aktorius – vaidmuo*
* Stefania Sandrelli – Adriana
* Mario Adorf – Emilijus
* Jean-Claude Brialy – Dario
* Enrico Maria Salerno – Roberto 
* Karin Dor – Barbara
* Ugo Tognazzi – Džidži
* Veronique Vendell – Alisa 
* Franco Nero 
* Nino Manfredi 
* Roberto Hoffmann

## Pagrindiniai apdovanojimai
* Nastro d'argento – geriausias režisierius, geriausias scenarijus, geriausias antrojo plano aktorius (U. Tognazzi)
* Nastro d'argento (nominacija) – geriausia originali istorija
* Mar del Plata filmų festivalis – geriausias filmas, geriausias režisierius
* Golden Goblets – geriausis režisierius

## Šaltiniai
Meistras ir Margarita (1972 filmas)

**Meistras ir Margarita** () – 1972 m. sukurtas filmas, laisva Michailo Bulgakovo to paties pavadinimo romano ekranizacija.

## Siužetas

Sovietų Maskva, 1920-ieji metai. Šalyje, kurioje niekas netiki nei Dievu, nei velniu, dramaturgas Nikolajus Maksudovas, vadinamas „Meistru“, parašė pjesę apie Poncijų Pilotą, kurioje pagrindinės dėmesys skiriamas Jėzaus ir Piloto susitikimui. Biblinis pjesės motyvas nepatinka pripažintiems kritikams Latunskiui, Lavrovui ir Arimanui, kurie siekia uždrausti spektaklio rodymą, o juos visokeriopai palaiko teatro direktorius Rimskis. Visi nusigręžia nuo „Meistro“, išskyrus jos mylimąją Margaritą, o jis pats patenka į psichiatrijos ligoninę.

Tuo metu mieste pasirodo paslaptingas užsienietis profesorius Volandas ir du jo pagalbininkai – Korovjovas ir Azazelas. Trijulė be jokių skrupulų susidoroja su tais, kurie bando menkinti „Meistro“ talentą ir jo naująjį kūrinį. Pats rašytojas supranta susidūręs su pačiu velniu, kuris teatre surengia juodosios magijos seansą, kad pamatytų, kaip pasikeitė miesto žmonės nuo jo paskutinio vizito. Vėliau Volandas pasiima su savimi ir Meistrą su Margarita, nes šis nusipelnė tik ramybės, o ne Šviesos (Rojaus).

## Pagrindiniai aktoriai
: *Aktorius – vaidmuo*

* Ugo Tognazzi – „Meistras“ Nikolajus Afanasjevičius Maksudovas
* Mimsy Farmer – Margarita Nikolajevna
* Alain Cuny – profesorius Volandas
* Velimir „Bata“ Zivojinovic – Korovjovas
* Pavle Vuisic – Azazelas
* Fabijan Sovagovic – Berliozas
* Ljuba Tadic – Pontijus Pilotas
* Tasko Nacic – Rimskis 
* Radomir Reljic – Jėzus Kristus

## Apdovanojimai
* Čikagos filmų festivalis (nominacija) – geriausias režisierius (A. Petrovic)
* Pulos filmų festivalis – geriausias aktorius (V. Zivojinovic), geriausias filmas, geriausias režisierius

## Šaltiniai
Rytojus niekada neateis

**Rytojus niekada neateis** () – 1978 m. sukurtas filmas.

## Siužetas

Po nesėkmingai susiklosčiusios išvykos, kurios metu tikėjosi užsidirbti pinigų vestuvėms, Frenkas grįžta į miestą. Jis ieško savo merginos, dainininkės Džeinės, tačiau iš įvairių užuominų sužino, kad ši greičiausiai jau turi kitą gerbėją. Gindamas jos garbę, Frenkas bare įsivelia į muštynes ir jam sunkiai sužeidžiama galva. Jo bičiulis parsiveda jį namo, tačiau atsigavęs Frenkas pasišalina. Po visą naktį trukusių klajonių jis randa namus, kuriuose dabar gyvena Džeinė. Aiškėja, kad būstas priklauso baro, kuriame dainuoja Džeinė, savininkui Robertui Lynui, ir gandai apie jos neištikimybę yra tiesa.

Išsigandusi kruvino Frenko, namų tarnaitė iškviečia policiją, tačiau konflikto metu Frenkas atima pareigūno ginklą ir šį sužeidžia. Neturėdamas kitos išeities, jis su Džeine užsibarikaduoja namuose.

Policijos pareigūnui Vilsonui tai paskutinė darbo diena, nes jis nusprendė grįžti į gimtąjį miestą, kadangi pavargo nuo prievartos ir nesibaigiančių nusikaltimų. Visus konfliktus taikiai besistengiančiam išspręsti Vilsonui visiška priešingybė yra karštakošis Vilis, kuris turi perimti jo pareigas. Kai gaunamas pranešimas apie susišaudymą ir galimą pagrobimą, Vilsonas imasi vadovauti paskutinei savo bylai.

Užsibarikadavęs Frenkas reikalauja susitikimo su Robertu Lynu, tačiau šis pernelyg įtakingas mieste ir policijos viršūnės stengiasi visais būdais jį apsaugoti nuo skandalo, tuo tarpu Vilsonui kelia įtarimą Frenko elgesys, nes pastarasis niekada nebuvo agresyvus. Pasitaręs su jo draugu ir gydytoju, policininkas įsitikina, kad agresyvų elgesį gali lemti patirta galvos trauma, tačiau tai niekam daugiau nerūpi – policija privalo išvaduoti įkaitę bet kokia kaina. 

## Pagrindiniai aktoriai
: *Aktorius – vaidmuo*
* Oliver Reed- Vilsonas
* Susan George – Džeinė
* Raymond Burr – Berkas
* John Ireland – kapitonas
* Stephen McHattie – Frenkas
* Donald Pleasence – daktaras Todas
* John Osborne – Robertas Lynas
* Paul Koslo – Vilis 

## Apdovanojimai
* Maskvos tarptautinis kino festivalis (nominacija) – pagrindinis prizas

## Šaltiniai
Marcella Mariani

**Marčela Mariani** (; 1936 m. vasario 13 d. – 1955 m. vasario 15 d.) – italų aktorė.

## Biografija
1953 m. Marčela laimėjo grožio konkursą Mis Italija ir sulaukė pasiūlymų vaidinti kine. Jos pirmasis vaidmuo tais pačiais metais buvo juostoje „Siamo donne“ (). Marčela įstojo mokytis aktorystės, o 1954 m. sukūrė įsimintiną prostitutės vaidmenį Luchino Visconti istorinėje dramoje „Senso“ ().

1955 m. vasarį, neseniai atšventusi 19-ąjį gimtadienį, Marčela žuvo aviakatastrofoje: ji vyko iš kino festivalio Belgijoje, o keleivinis lėktuvas, vykęs iš Briuselio į Romą, dėl blogų oro sąlygų sudužo Monte Terminillo, Rieti provincijoje. Manoma, kad visi 29 keleiviai žuvo iš karto, o gelbėtojai dėl stipraus vėjo ir sniego katastrofos vietą sugebėjo pasiekti tik po savaitės.

Marčelos palaikai buvo pervežti į Romą ir čia palaidoti.

## Filmografija
* Siamo donne (1953)
* Canzoni, canzoni, canzoni (1953)
* Villa Borghese (1953)
* Se vincessi cento milioni (1953)
* Il cantante misterioso (1954)
* Donne e soldati (1954)
* Senso (1954)
* Le ragazze di San Frediano (1955)
* Mai ti scorderò (1956)

## Nuorodos

* IMDb profilis

## Šaltiniai
NGC 6025

**NGC 6025** (arba ***Caldwell 95***) – padrikasis spiečius, esantis Pietų Trikampio žvaigždyne. Šis spiečius yra už 2700 šviesmečių nuo Žemės, jo regimasis ryškis – 5,1, o regimasis skersmuo – 12 arkminučių.

1751–1752 m., būdamas Pietų Afrikoje, šį spiečių aptiko Nicholas Louis de Lacaille.

NGC 6025 spiečius yra šiauriniame Pietų Trikampio žvaigždyno pakraštyje, ties paribiu su Matuoklės žvaigždynu. Teigiama, kad šis objektas pakankamai ryškus, kad jį būtų galima įžiūrėti plika akimi. Pro 6 colių teleskopą matyti atskiros šį spiečių sudarančios žvaigždės, jų čia esama apie 40. Žvaigždžių ryškis – nuo 7 iki 11.

## Išnašos
Bertha Benz

**Berta Benc** (1849 m. gegužės 3 d. – 1944 m. gegužės 5 d.) – vokiečių mechaniko ir išradėjo Karlo Benco žmona, labiausiai išgarsėjusi dėl pirmos įveiktos kelionės automobiliu su vidaus degimo varikliu.

## Biografija

Gimė pasiturinčioje šeimoje Pforcheime. 1869 m. susipažino su K. Bencu, o 1872 m. už jo ištekėjo. Susilaukė 5 vaikų. Jos kraitis ne kartą išgelbėjo K. Bencą nuo bankroto. Kartu įsteigė įmonę „Benz & Cie“.

## Kelionė automobiliu

1888 m. rugpjūčio 5 dienos ryte, vos patekėjus saulei, kol jos sutuoktinis buvo kietai įmigęs, Berta su sūnumis slapčia įsliūkino į garažą. Šeimos ekipažas išstūmė „Benz Patent Motorwagen №1“ automobilį iš dirbtuvės, užkūrė jį – ir patraukė iš Manheimo į Pforcheimą per Heidelbergą ir Karlsrūhę. Šį 104 kilometrų ilgio maršrutą automobilis įveikė per 12 valandų – Karlas Bencas apie tai sužinojo tik naktį iš rugpjūčio 5-osios į 6-ąją gavęs telegramą. Po to Berta su vaikais išvyko atgal į Bruchzalį, o iš ten į Manheimą kitais keliais, Reino paupiu, taip kiek sutrumpindama maršrutą.


Vaizdas:Motorwagen Serienversion.jpg|Bertos Benc naudotas automobilis 
Vaizdas:Berthabenzmemorialrouteschild.jpg|Jai pagerbti skirta 194 km ilgio memorialinė trasa
Vaizdas:Bertha Benz Pit Elsasser Wiesloch.JPG|thumb|left|Paminklas skirtas Bertai Benc


## Išnašos

## Nuorodos
* Bertha Benz: The Journey That Changed Everything („Mercedes-Benz“ reklaminis filmas)
NGC 6139

**NGC 6139** – kamuolinis spiečius, esantis Skorpiono žvaigždyne. Tai vienas iš mažiausiai 150 kamuolinių spiečių, skriejančių apie Paukščių Taką. Šis spiečius yra apytikriai už 35 000 šviesmečių nuo Žemės. Objekto regimasis ryškis – 9,1, o regimasis skersmuo – 8,2 arkminutės.

NGC 6139 sudarančios žvaigždės yra senos. Didžiumos apie Paukščių Taką skriejančių kamuolinių spiečių amžius siekia daugiau nei 10 milijardų metų, o tokių spiečių žvaigždės yra susiformavusios maždaug tuo pat metu.

Šį spiečių 1826 m. gegužę aptiko škotų astronomas James Dunlop.

Teigiama, jog NGC 6139 spiečius nesunkiai matomas 4 colių teleskopu. Pro mažiausiai 14 colių teleskopą, padidinus vaizdą bent 300 kartų, galima pamatyti ir kai kurias šį spiečių sudarančias žvaigždes.

## Išnašos
Vidkun Quisling

**Vidkunas Abrahamas Lauricas Jonsenas Kvislingas** (*Vidkun Abraham Lauritz Jonssøn Quisling*, 1887 m. liepos 18 d. – 1945 m. spalio 24 d.) – Norvegijos politikas ir majoras.

## Biografija
Gimė pastoriaus šeimoje. 1905 m. įstojo į Norvegijos karo akademiją, 1906 m. – į karinį koledžą. 1911 m. įstojo į armiją ir gavo majoro rangą. 1918 m. balandį–gruodį dirbo karo atašė Petrograde, 1920–1921 m. – Helsinkyje. 1922 m. Fritjofo Nanseno ir Tautų Lygos pavedimu vykdė humanitarinę misiją Tarybų Ukrainoje. Kadangi Britanija nebuvo užmezgusi su TSRS diplomatinių santykių, V. Kvislingas kaip Norvegijos atstovas tarpininkavo tarp šių šalių Maskvoje 1927–1929 m.

V. Kvislingas 1931–1933 m. buvo Norvegijos karo ministras, pagarsėjo represuodamas hidroelektrinės darbuotojų streiką. Pasitraukęs iš parlamento, 1933 m. įkūrė partiją „Tautos susivienijimas“ (*Nasjonal Samling*). Jos programa ir struktūra buvo panaši į Vokietijos nacionalsocialistų partijos, tapo šios partijos vadu (). Partija įsteigta kovai prieš komunizmą ir unijų veiklą. Partija vietų parlamente neiškovojo. 1936 m. iškėlė Šiaurės tautų lygos sukūrimo idėją.

1939 m. V. Kvislingas susitiko su Adolfu Hitleriu ir ragino jį okupuoti Norvegiją. 1940 m. balandį Vokietijos kariuomenei įsiveržus į Norvegiją jau pirmąją invazijos dieną pasiskelbė vyriausybės vadovu ir kreipėsi į tautiečius ragindamas nesipriešinti. Karalius Hokonas VII Kvislingo vyriausybės nepripažino, ir po 5 dienų ji buvo paleista. 1942 m. sausį V. Kvislingas buvo paskirtas marionetinės Norvegijos vyriausybės ministru pirmininku, jo partija tapo vienintele legalia Norvegijos partija. Tačiau ši vyriausybė didesnės galios neturėjo – ji atiteko Reicho komisarui Josefui Terbovenui. Kvislingas dėjo pastangas, kad mokyklos, bažnyčios, jaunuomenė atsiverstų į nacionalsocializmą, tačiau jo pastangos buvo neveiksmingos. Okupacijos metais jis bendradarbiavo su naciais vykdant apie 1000 Norvegijos žydų deportacijas į koncentracijos stovyklas Rytų Europoje.

1945 m. gegužės 8 d. Vokietijai kapituliavus, V. Kvislingas suimtas norvegų pasipriešinimo judėjimo dalyvių. Už valstybės išdavimą nuteistas mirti ir sušaudytas.

V. Kvislingo pavardė tapo bendriniu žodžiu, reiškiančiu kolaborantą, iš jos kilęs ir terminas kvislingizmas – aktyvus bendradarbiavimas su okupantais. Šią sąvoką 1940 m. išpopuliarino britų laikraštis *The Times*.

Kvislingas domėjosi religija, filosofija. Derino kvantinės fizikos, realiatyvumo teorijos postulatus su filosofinėmis idėjomis. Šį savo pasaulėvaizdį vadino universizmu. Savo idėjas dėstė taip ir nebaigtame rašyti veikale. Prieš mirtį parašė „Universistinių aforizmų“ rinkinį, kuriame apmąstė karo, Dievo karalystės idėjas, kritikavo nacionalsocializmo materializmą.

## Šaltiniai
Julius Skačkauskas

**Julius Skačkauskas** (1982 m. liepos 26 d.) – Lietuvos Respublikos susisiekimo viceministras.

## Biografija
2001 m. baigė Vilniaus Tuskulėnų vidurinę mokyklą. 2001–2005 m. studijavo Vilniaus Universitete, Tarptautinių santykių ir politikos mokslų institute, ir įgijo politikos mokslų bakalauro laipsnį. 2007 m. ten pat įgijo politikos mokslų magistro laipsnį. 2011–2012 m. studijavo Seulo (Pietų Korėja) KDI Viešosios politikos ir valdymo mokykloje, kur įgijo Viešosios politikos magistro studijų kvalifikacinį laipsnį. Nuo 2021 m. vasario 23 d. susisiekimo viceministras.

## Išnašos
Ricardo da Silva Faria

**Rikardinjas** arba **Rikardas da Silva Farija** (*Ricardo da Silva Faria*; g. 1992 m. vasario 9 d.) – Brazilijos futbolininkas, rungtyniaujantis saugo pozicijoje.

## Karjera
Ricardinho gimė 1992 m. Rio de Žaneire. Nuo devynerių iki 2012 metų treniravosi ir atstovavo vienam garsiausių Brazilijos klubų „Flamengo”. Yra žaidęs Clube de Regatas do Flamengo U20 ekipoje. 

2012 m. atvyko į Lietuvą ir žaidė FK Nevėžis Kėdainiai. Pirmoje lygoje sužaidė trejas rungtynes.

Tais pačiais metais išvyko į Lenkijos Lečnos GKS „Gornik” klubą.

2013 m. išvyko į Maltą ir žaidė šios šalies čempionate. Teko pažaisti graikų GS Kallithea, trečiame divizione; Jordanijos Kufrsoum SC klube. 

2017 m. vėl grįžo į Maltą ir žaidė Tarxien Rainbows, Zejtun Corinthians FC, Sirens FC ekipose. Sėkmingiausias brazilui etapas šioje šalyje buvo „Tarxien Rainbows” klube, kai per 23 sužaistas rungtynes pelnė 10 įvarčių.

Nuo 2021 m. atstovauja Kauno rajono „Hegelmann Litauen“ klubui, kuris debiutavo A lygoje. 2021 m. balandžio 13 d. rungtynėse prieš FK Panevėžys pelnė įvartį, kurio dėka HL išlygino rezultatą 2:2 ir iškovojo tašką prieš vienus iš pirmenybių lyderių.

2021 m. liepos 2 d. paskelbta, kad dėl šeimyninių aplinkybių žaidėjas nutraukė sutartį su klubu. Brazilas sužaidė 12 A lygos rungtynių ir pasižymėjo įvarčiu, bei atliko tris rezultatyvius perdavimus.

## Statistika
; A lygos statistika.

Spalvų reikšmės: 
: Ekipa žaidė A lygoje;

## Išnašos

## Nuorodos
* alyga.lt svetainė
* lietuvosfutbolas.lt
* Soccerway
* Transfermarkt
Jonas Supronas

**Jonas Supronas** (g. 2000 m. rugpjūčio 25 d.) – Lietuvos futbolininkas, saugas.

## Karjera
2014, 2015 ir 2016 žaidė „Nevėžio“ klubo jaunimo ekipose. 2016 m. atstovavo klubui Elitinėje U-19 jaunimo lygoje.

### [[FK Nevėžis Kėdainiai|Kėdainių „Nevėžis“]]
Nuo 2017 m. Kėdainių „Nevėžio“ klube. Tuo metu daugiau laiko žaisadvo Nevėžis B ekipoje.

2017 m. balandžio 28 d. LFF taurės rungtynėse prieš FK Šilas pasižymėjo dviem įvarčiais.

2019 m. žaidė Kėdainių „Nevėžis“ ir Nevėžis B ekipose. Pagrindinė klubo komanda dalyvavo Pirmos lygos pirmenybėse, o jaunimo ekipa žaidė Antroje lygoje.

### [[FC Hegelmann Litauen|Kauno rajono „Hegelmann Litauen“]]
2020 m. žaidė FC Hegelmann Litauen ekipoje, kuri dalyvavo Pirmos lygos pirmenybėse.

2021 m. atstovavo Kauno rajono „Hegelmann Litauen“ klubui, kuris debiutavo A lygoje. Su žaidėju buvo pratęsta sutartis.

2022 m. sausio mėn. pranešta, kad klubas atsisveikino su žaidėju. Per du sezonus Jonas Supronas klubui atstovavo 43 kartus bei pasižymėjo 17 tikslių smūgių. 14 iš kurių pelnė 2021 m. Antra lyga. „Optibet A lygoje“ sužaidė 11 rungtynių, o įvarčių nepelnė.

### [[FK Nevėžis Kėdainiai|Kėdainių „Nevėžis“]]
2022 m. tęsė karjerą „Nevėžio“ klube, kuris buvo perkeltas į Pirmą lygą.

2023 m. kovo mėn. tapo žinoma, kad Jonas Supronas palieka klubą.

## Statistika
; A lygos statistika

Spalvų reikšmės: 
: Ekipa žaidė A lygoje;
: Pirmos lygos ekipa;

## Šaltiniai

## Nuorodos
* lietuvosfutbolas.lt
* Soccerway 
* alyga.lt
* Transfermarkt
* Globalsportsarchive
2021 m. Virslīga

**[[2021]] m. [[Virslīga]]** ()  – Latvijos 2021 m. aukščiausiosios futbolo lygos sezonas. Prasidėjo 2021 m. kovo 13 d. ir baigėsi 2021 m. lapkričio 6 d.

## Pokyčiai
* Dėl pandemijos pakito čempionato formatas, bei kito tvarkaraštis.
* 2021 m. dalyvavo 8 komandų. (Dviem mažiau nei 2020 m.)
* Iškrito FK Tukums 2000, nebeliko FK Jelgava, kurie nesugebėjo licencijuotis.
* Jūrmalos „Noah“ licencija buvo suteikta, bet vėliau atšaukta.
* FK Auda licencija nebuvo suteikta, nes neatitiko keliamų reikalavimų.

; Jūrmalos „Noah“ dalyvavimas:
* 2021 m. sausio mėn. Daugpilio „Lokomotyvas“, kuris tapo 2020 m. Pirmos lygos nugalėtoju, iškovojo teisę žaisti 2021 m. Virsliga čempionate. Klubas buvo perkeltas iš Daugpilio į Jūrmalą ir pasikeitė pavadinimą bei tapo Jūrmalos „Noah“..
* 2021 m. vasario 3 d. LFF suteikė klubui LFF-A tipo licenciją, kuri būtina norint žaisti Virsliga..
* 2021 m. kovo 12 d. LFF DK (*LFF Drausmės komitetas*) LFF-A tipo licenciją atšaukė.. Drausmės komisija nustatė, kad klubas neatitinka keliamų reikalavimų (nei finansinių, nei sportinių, nei juridinių, nei sportinių). Klubas taip pat neturėjo savo namų stadiono, kuris atitiktų Virsligai taikomus reikalavimus. Klubas buvo pašalintas iš čempionato, nors buvo sužaisti du turai.
* 2021 m. balandžio 15 d. Sporto arbitražo teismas Lozanoje patenkino Noah Jūrmala ieškinį, kuriame buvo pareikalauta, kad klubui būtų laikinai suteikta A tipo licencija, kuri leistų dalyvauti Virslygoje. FC Noah sugrįžo į čempionatą šeštajame ture.
* 2021 m. liepos 23 d. pranešta, kad Noah Jūrmala šalinami iš čempionato, o likusiose rungtynėse jiems įskaitomi techniniai pralaimėjimai rezultatais 3:0.

## Licencijos
Licencijos buvo suteiktos šiems klubams: 

Spalvų reikšmės: 
: Suteikta LFF-A tipo licencija.
: Nesuteikta LFF-A tipo licencija.
: Suteikta LFF-A tipo licencija, bet vėliau ji atšaukta.

2021 m. birželio 9 d. UEFA uždraudė „Ventspils“ futbolo klubui ateinančius 7 metus (t. y. iki 2027/28 m. sezono imtinai) dalyvauti UEFA organizuojamose varžybose už UEFA taisyklių, susijusių su „sukčiavimu, kyšininkavimu ir (arba) korupcija“, pažeidimą ir už „rungtynių ir varžybų sąžiningumo pažeidimus“. Klubo pareigūnams Nikolajui Djakinui ir Adlanui Šiškanovui buvo uždrausta verstis futbolo veika atitinkamai 4 metams ir visam gyvenimui. 

Kaltinimai susiję su 2018 m. liepos mėn. įvykusiomis UEFA Europos lygos atrankos varžybomis prieš Bordo „Žirondins“ futbolo klubą. Teisėjui iš Rusijos Sergejumi Lapočkinu, kuris teisėjavo tose rungtynėse, buvo uždrausta 10 metų verstis futbolo veikla.

FK Ventspils buvo pašalintas iš Virsliga čempionato. Kadangi buvo sužaista mažiau nei pusė čempionato rungtynių, todėl jų rezultatai ir pasiekimai buvo anuliuoti.

## Galutinė lentelė
* FK RFS tapo šalies čempionais.

🛡️ PASTABA. Jūrmalos „Noah“ sužaidė du susitikimus Virsliga pirmenybėse, o tada buvo atšaukta klubo licencija ir jie buvo pašalinti iš pirmenybių.

## Taip pat skaitykite
* 2021 m. 1. līga – 2021 m. Pirma lyga
* 2021 m. Sieviešu futbola līga

## Išnašos

## Nuorodos
* Latvijos futbolo federacijos svetainė
* RSSSF duomenų bazė:
: Čempionų sąrašas
: Latvijos futbolo istorija
: 2021 m. Virslīga
Sudvajų geomorfologinis draustinis

**Sudvajų geomorfologinis draustinis** – valstybinis gamtinis draustinis Lietuvoje, Alytaus rajone, 6 km į pietryčius nuo Alytaus, Sudvajų miške, tarp Sudvajų ir Balninkų. Įsteigtas 1992 m.

Draustinis įsteigtas siekiant išsaugoti Nemuno upės paslėnio erozinį kalvyną.

## Šaltiniai
Sabališkės pedologinis draustinis

**Sabališkės pedologinis draustinis** – valstybinis gamtinis draustinis Lietuvoje, Alytaus rajone, Sabališkių miške, tarp Ūdrijos (3,5 km) ir Muklusėnų (3,5 km), prie Barkūniškio. Įsteigtas 1988 m.

Draustinis įsteigtas siekiant išsaugoti Rytų Lietuvos aukštumų vakarinių atšlaičių velėninių glėjinių priemolio ir molio dirvožemių dangos etaloną. Draustinis taip pat yra Natura 2000 objektas – saugomos skroblynų ir žolių turtingų eglynų buveinės.

## Šaltiniai
Gulbynės ornitologinis draustinis

**Gulbynės ornitologinis draustinis** – savivaldybės gamtinis draustinis Lietuvoje, Alytaus miesto vakariniame pakraštyje, tarp Putinų, Vakarinio ir Šiaurinio pramonės rajonų, apima Gulbynės karjerą Gulbynės parke. Įsteigtas 1990 m.

Draustinis įsteigtas siekiant išsaugoti vandens paukščių retąsias rūšis.

Draustinis įsteigtas gamtininko Vytauto Nedzinsko iniciatyva. Pavasarinių migracijų metu dar nenutirpus ledui, čia susikaupia šimtai rudagalvių kirų, dešimtys paprastųjų kirų, didžiųjų ir rudagalvių ančių. Migracijos metu apsistoja ir lieka vasaroti gulbių nebylių pora, tačiau jauniklių neperi. Gulbynės tvenkinio nendrynai – perinčių vandens paukščių karalystė.

## Šaltiniai
Dogecoin

**Dogecoin** (*DOGE*; **Ð**) – kriptovaliuta, sukurta Billy Markus ir Jackson Palmer, kurie nusprendė sukurti greitą ir neturinčią įprastų bankų mokesčių mokėjimo sistemą. 2013 m. gruodžio 6 d. sukurta kaip parodija. Dogecoin naudojasi Šiba Inu šunimi iš „Doge“ memo kaip savo logotipu ir pavadinimu. 2021 m. buvo pasiekusi 50 mlrd. rinkos kapitalizaciją, iš dalies „SatoshiStreetBets“ „Reddit“ forumo bei Ilono Masko „Twitter“ žinučių dėka.

## Išnašos
Kuzapiškės telmologinis draustinis

**Kuzapiškės telmologinis draustinis** – valstybinis gamtinis draustinis Lietuvoje, Lazdijų rajone, 6 km į rytus nuo Kapčiamiesčio, į rytus nuo Vainiūnų, Kuzabiškės miške; apima Grynaraisčio (Grimaraisčio) pelkę. Įsteigtas 1974 m.

Draustinis įsteigtas siekiant išsaugoti Pietryčių zandrinėms lygumoms būdingą Grimraisčio pelkę. Objektas yra Natura 2000 buveinių tinkle – saugomi pelkiniai miškai.

## Šaltiniai
Martynas Vasiliauskas

* Martynas Vasiliauskas (1997) – Lietuvos futbolininkas, FC Džiugas žaidėjas;
* Martynas Vasiliauskas (1999) – Lietuvos futbolininkas, DFK Dainava žaidėjas;
Avirės hidrografinis draustinis

**Avirės hidrografinis draustinis** – valstybinis gamtinis draustinis Lietuvoje, Druskininkų savivaldybėje, 1,5 km į šiaurę nuo Druskininkų, šalia Kaziulių; apima visą Avirės upelio slėnį nuo Avirio ežero iki žiočių Nemune. Įsteigtas 1988 m.

Draustinis įsteigtas siekiant išsaugoti besalpio slėnio mažai vingiuotą Avirės upelį. Dalis draustinio yra Natura 2000 objektas – saugos ūdrų buveinės, vakarų taiga, rūšių turtingi eglynai, aliuviniai miškai.

## Šaltiniai
Baltosios Ančios herpetologinis draustinis

**Baltosios Ančios herpetologinis draustinis** – valstybinis gamtinis draustinis Lietuvoje, Druskininkų savivaldybėje, 11 km į pietvakarius nuo Druskininkų, tarp Sventijansko ir Gerdašių kaimų, Nemuno kairiajame krante, šalia Baltosios Ančios žiočių ties Sventijansko tiltu. Įsteigtas 1979 m.

Draustinis įsteigtas siekiant išsaugoti medvarlių populiaciją.

## Šaltiniai
Druskininkų botaninis draustinis

**Druskininkų botaninis draustinis** – valstybinis gamtinis draustinis Lietuvoje, Druskininkų savivaldybėje, apima tarp Druskininkų ir Mizarų Nemune esančią Meilės salą. Įsteigtas 1960 m.

Draustinis įsteigtas siekiant išsaugoti retų rūšių augalų (vėjalandės šilagėlės, smiltyniniai laibeniai) augimvietes.

## Šaltiniai
NGC 6153

**NGC 6153** – planetiškasis ūkas, esantis Skorpiono žvaigždyne, apie 4000 šviesmečių nuo Žemės. Objekto regimasis ryškis – 10,9, o regimasis skersmuo – 25 arksekundės. Ūką 1883 m. gegužės 27 d. atrado Ralph Copeland.

Šis ūkas yra elipsės pavidalo. Jame gausu neono, argono, deguonies, anglies, chloro. Šių elementų čia esama iki trijų kartu daugiau nei Saulės sistemoje. Azoto yra penkis kartus daugiau nei Saulėje. Teigiama, kad taip veikiausiai yra dėl to, jog žvaigždė susiformavo iš debesies, kuris pasižymėjo šių elementų gausa.

Pro 8 colių ar didesnį teleskopą, padidinus vaizdą bent 200 kartų, galima pamatyti kiek detalesnį šio planetiškojo ūko vaizdą.

## Išnašos
Matas Miškinis

**Matas Miškinis** (g. 2005 m. spalio 12 d.) – Lietuvos futbolininkas, saugas. Atstovavo U-17 Lietuvos futbolo rinktinei.

## Karjera
Marijampolės futbolo mokyklos auklėtinis. Žaisdavo FC Sūduva, bei Marijampolės FC ekipose, dalyvavo Elitinės jaunių lygos kovose.

2020 m. pradėtas kviesti į Sūduva B ekipą, kuri dalyvavo Antros lygos, Pietų zonos pirmenybėse.

Pirmą kartą pagrindinei Sūduvos komandai atstovavo 2021 m. sezone. Debiutavo 2021 m. kovo 7 d. rungtynėse prieš FK Panevėžys. Sužaidė 4 minutes. Tuo metu žaidėjui buvo 15 metų ir 116 dienų. Tai vienas jauniausių A lygos debiutantų per visą aukščiausios lygos istoriją (skaičiuojant nuo 1990 m.).

## Statistika
; A lygos statistika.

Spalvų reikšmės: 
: Ekipa žaidė A lygoje;

## Pasiekimai
**[[FK Sūduva Marijampolė]]**
; A lygos 
: vicečempionas: 2021 m.
; Supertaurė
: **Nugalėtojas:** 2022 m.

## Šaltiniai

## Nuorodos
* alyga.lt svetainė
* SOCCERWAY
* Transfermarkt
* fksuduva.lt svetainė
* lietuvosfutbolas.lt
* Globalsportsarchive
Ažušilės kraštovaizdžio draustinis

**Ažušilės kraštovaizdžio draustinis** – valstybinis gamtinis draustinis Lietuvoje, Ignalinos rajone, 2 km į rytus nuo Ignalinos, tarp Girminių, Senojo Daugėliškio, Ažušilės ir Bėčionių. Įsteigtas 1988 m.

Draustinis įsteigtas siekiant išsaugoti Švenčionių aukštumos rytinės dalies ežeruoto moreninio kalvyno kraštovaizdį. Dalis teritorijos paskelbta Natura 2000 objektu – saugomi natūralūs eutrofiniai ežerai su plūdžių ir aštrių bendrijomis (Viksvojis, Daržinėlė), tarpinės pelkės ir liūnai, žolių turtingi eglynai, pelkėti lapuočių miškai, taip pat – pūslėtosios aldrūnės buveinės.

## Šaltiniai
Milašiaus telmologinis draustinis

**Milašiaus telmologinis draustinis** – valstybinis gamtinis draustinis Lietuvoje, Ignalinos rajone, 3 km į pietryčius nuo Mielagėnų. Apima Milašiaus ir Puzarauskinės miškus, Milašiaus ežerą ir pelkę. Įsteigtas 1988 m.

Draustinis įsteigtas siekiant išsaugoti Dysnos limnoglacialinei lygumai būdingą Milašiaus pelkę. Teritorija paskelbta Natura 2000 objektu – saugomi natūralūs distrofiniai ežerai, šienaujamos mezofitų pievos, žolių turtingi eglynai, pelkėti lapuočių miškai, pelkiniai miškai.

## Šaltiniai
Martynas Vasiliauskas (1999)

**Martynas Vasiliauskas** (g. 1999 m. spalio 8 d.) – Lietuvos futbolininkas, saugas. Buvo kviečiamas į Lietuvos U-21 jaunimo rinktinę.  Atstovauja Alytaus „Dainavos“ futbolo klubui.

## Karjera
2014 ir 2015 m. žaidė Alytaus SRC ekipoje, kuri dalyvavo Elitinės U-16 lygos pirmenybėse.

Iki 2016 m. vasaros žaidė FA Dainava ekipoje. Dalyvavo ir Antros lygos ir Elitinės U-17 lygos kovose.

### [[FK Trakai]]
Nuo 2016 m. vasaros žaidė Trakai B ekipoje, kuri dalyvavo Pirmos lygos pirmenybėse. Buvo registruojamas ir A lygos rungtynėms, bet į aikštę nebuvo metamas. 2017 m. gegužės 25 d. žaidė rungtynėse Marijampolės „Švyturį“ LFF taurės turnyre. FK Trakai nugalėjo mėgėjų komandą rezultatu 2:0, o Vasiliauskas žaidė visas rungtynes be keitimų.

2018 m. žaidė Trakai B ekipoje, kuri dalyvavo Pirmos lygos pirmenybėse. Ir šiame sezone nesužaidė A lygoje nė minutės.

### [[DFK Dainava]]
2018 m. vasarą perėjo į DFK Dainava. Žaisdavo ir už FA Dainava. 

2019 ir 2020 m. žaidė Dzūkijos klube, kuris dalyvavo Pirmos lygos pirmenybėse.

### [[FC Hegelmann Litauen|Kauno rajono „Hegelmann Litauen“]]
2021 m. pirmoje pusėje rungtyniavo Kauno rajono Hegelmann Litauen. Spėjo debiutuoti pagrindinėje komandoje, kai 2021 m. kovo 20 d. rungtynėse prieš FK Žalgiris buvo mestas į kovą paskutinėmis rungtynių minutėmis. Daugiau laiko gaudavo dublerių ekipos sudėtyje Antroje lygoje.

2021 m. birželio 30 d. pranešta, kad žaidėjas paliko komandą. 

A lygoje sužaidė keturis mačus. Kildavo nuo atsarginių suolelio ir aikštėje sužaidė 46 minutes, per kurias nepavyko pasižymėti.

### [[DFK Dainava]]
2021 m. liepos pradžioje grįžo į Alytaus „Dainavą“.

2024 m. sausio mėn. tapo žinoma, kad futbolininkas paliko Alytaus klubą.

### [[FK Garliava]]
2024 m. vasario mėn. pranešta, kad žaidėjas atstovaus „Garliavos“ klubui.

## Statistika
; A lygos ir Pirmos lygos statistika

Spalvų reikšmės: 
: Ekipa žaidė A lygoje;
: Pirmos lygos ekipa;

## Laimėjimai
; su DFK Dainava
: 2018 m. – Pirmos lygos antroji vieta.

## Rinktinės
* 2020 m. žaidė Lietuvos U-21 rinktinės sudėtyje.
: 2020 m. lapkričio 13 d. žaidė prieš San Mariną, kurias lietuviai laimėjo 3:0

## Šaltiniai

## Nuorodos
* alyga.lt svetainė
* lietuvosfutbolas.lt
* SOCCERWAY
* Globalsportsarchive
Vytėnų telmologinis draustinis

**Vytėnų telmologinis draustinis** – valstybinis gamtinis draustinis Lietuvoje, Ignalinos rajone, 2 km į pietvakarius nuo Tverčiaus. Apima Vytėnų pelkę ir aplinkinius miškus. Įsteigtas 1974 m.

Draustinis įsteigtas siekiant išsaugoti Dysnos limnoglacialinės lygumos įlomių aukštapelkinį kompleksą. Teritorija paskelbta Natura 2000 objektu – saugomi žolių turtingi eglynai, vakarų taiga, pelkėti lapuočių miškai, pelkiniai miškai, degradavusios aukštapelkės.

## Šaltiniai
Samanių telmologinis draustinis

**Samanių telmologinis draustinis** – valstybinis gamtinis draustinis Lietuvoje, Zarasų rajone, 15 km į rytus nuo Obelių, Latvijos pasienyje, šalia Baraukos ir Lipnikų. Apima Samanių pelkę. Įsteigtas 2010 m.

Draustinis įsteigtas siekiant išsaugoti vertingą aukštapelkės raistą. Teritorija paskelbta Natura 2000 objektu: saugomos buveinės – pelkiniai miškai, aktyvios aukštapelkės, tarpinės pelkės ir liūnai.

## Šaltiniai
Smalvos hidrografinis draustinis

**Smalvos hidrografinis draustinis** – valstybinis gamtinis draustinis Lietuvoje, Zarasų rajone, 3,5 km į šiaurę nuo Visagino. Apima Smalvos upelio slėnį nuo Smalvo iki Drūkšių ežerų. Įsteigtas 1983 m.

Draustinis įsteigtas siekiant išsaugoti salpinio slėnio vidutiniškai vingiuotą Smalvos upelį. Teritorija paskelbta Natura 2000 objektu: saugomos buveinės – pelkėti lapuočių miškai, natūralūs eutrofiniai ežerai su plūdžių ir aštrių bendrijomis (Veikšinis), tarpinės pelkės ir liūnai; ūdrų, raudonpilvių kūmučių, šarvuotųjų skėčių buveinės. Taip pat teritorija svarbi juodųjų žuvėdrų apsaugai.

## Šaltiniai
Tilžės geomorfologinis draustinis

**Tilžės geomorfologinis draustinis** – valstybinis gamtinis draustinis Lietuvoje, Zarasų rajone, 7 km į pietryčius nuo Turmanto, tarp Tilžės ir Skiduliškės kaimų. Įsteigtas 1992 m.

Draustinis įsteigtas siekiant išsaugoti unikalų limnoglacialinį priekrantinių volų kompleksą.

## Šaltiniai
Tangutai

**Tangutai** – Azijos tauta, gyvenusi dabartinės Kinijos teritorijoje, Gansu ir Šaansi provincijos vakaruose. Tangutų gyventa ir dab. Vidinės Mongolijos autonominio regiono pietvakarinėje dalyje. Ši tauta kalbėjo tangutų kalba, priskiriama tibetiečių-mianmariečių kalbų šeimai. Būta tangutų rašto.

Buvo sukūrę Si Sia valstybę, ji egzistavo 982–1227 m. (karalystė paskelbta 1038 m.). Valstybine religija tapo budizmas. Neretai vykdavo tangutų karai su kinais, juose tangutus dažnai lydėdavo sėkmė. Egzistavus tangutų tautos sukurtą civilizaciją atskleidė Chara Choto miesto kasinėjimai.

Tangutai vertėsi drėkinamąja žemdirbyste ir klajokline gyvulininkyste. Be to, buvo prekybos tarp Vidurinės Azijos ir Kinijos tarpininkai. Tam sąlygas sudarė geografinė padėtis – tangutai gyveno rytiniame Šilko kelio pakraštyje.

1227 m. Si Sia valstybę užgrobė mongolai. Tai lėmė, jog dalis tangutų asimiliavosi su dabartinėje Činghai provincijoje gyvenančiais tibetiečiais; likusius tangutus asimiliavo mongolai bei kinai.

## Išnašos
Gelednės botaninis draustinis

**Gelednės botaninis draustinis** – valstybinis gamtinis draustinis Lietuvoje, Švenčionių rajone, 14 km į rytus nuo Pabradės, 2 km į pietvakarius nuo Gelednės, Gelednės miške. Įsteigtas 1988 m.

Draustinis įsteigtas siekiant išsaugoti Žeimenos lygumos miško ir pelkių augalijos kompleksą su retų rūšių augalų buveinėmis. Draustinis yra Natura 2000 objektas: saugomos buveinės – aktyvios aukštapelkės, vakarų taiga, pelkėti lapuočių miškai, pelkiniai miškai, Manerheimo grybinuko buveinės.

## Šaltiniai
Baltarusijos futbolas 2021 m.

**[[Baltarusija|Baltarusijos]] futbolo varžybos [[2021]] m.**
*  prasidėjo 2021 m. kovo 12 d., baigėsi 2021 m. lapkričio 28 d. 
* s turnyras prasidėjo 2020 m. gegužės 16 d., finalas vyko 2021 m. gegužės 23 d.

## [[Baltarusijos futbolo supertaurė|Supertaurės rungtynės]]
----

----

## 2021 m. Aukščiausioji lyga
* **Aukščiausioji lyga** arba **Vyša liha** – pirmos pakopos, elito divizionas.
* Tai buvo 30–asis turnyras nepriklausomoje šalyje.

### Dalyviai
* 2021 metų pirmenybėse dalyvavo 16 komandų:
*  2020 m. pirmenybių autsaideriai Babruisko „Belšina“ ir FK Smaliavičai iškrito į Pirmą lygą.
*  Iš Pirmos lygos perkelti FK Sputnik Rečica ir FK Gomel.
*  FK Gorodėja, kuri 2020 m. užėmė 13 vietą Premjer lygoje iš jos pasitraukė. 
*  FK Smorgonʹ, kuri 2020 m. buvo Pirmoje lygoje ir užėmė šeštą vietą sėkmingai licencijavosi ir pateko į Premjer lygą.

### Premjer lygos lentelė

### Pereinamosios rungtynės
* Dėl išlikimo kovojo Slavija-Mazyr ir Pirmos lygos „Krumkačy“.

## [[2021]] m. Pirma lyga
* **Pirma lyga** – antros pakopos pirmenybės, antroji pagal pajėgumą lyga šalyje.
* 2021 m. dalyvavo 12 ekipų. Dviem mažiau, nei praėjusį sezoną.
* Prasidėjo 2021 m. pavasarį, o baigėsi 2021 m. lapkričio d.
### Dalyviai 2021 m. sezone
; Pateko į Pirmą lygą
*  Babruisko „Belšina“ (15 vieta, Premjer lygoje)
*  Magiliavo „Dnepras“ (1 vieta, Antroje lygoje)
*  FK Šachcior (2 vieta, Antroje lygoje)
*  FK Baranoviči (4 vieta, Antroje lygoje)

; Nebežaidžia Pirmoje lygoje
*  FK „Sputnik“ («Спадарожнік») (1 vieta, Pirmoje lygoje)
*  FK „Gomelʹ“ («Гомель») (2 vieta, Pirmoje lygoje)
*  FK „Smorgonʹ“ («Смаргонь») (6 vieta, Pirmoje lygoje)
*  FK „Ašmiany-BDUFK“ («Ашмяны-БДУФК») (10 vieta, Pirmoje lygoje)
*  FK „Granitas“ («Граніт») (13 vieta, Pirmoje lygoje)
*  FK „Chemikas“ («Хімік») (14 vieta, Pirmoje lygoje)

#### Pirmos lygos lentelė

## [[2021]] m. Moterų Vyša liga
* **Moterų Vyša liga** – pirmos pakopos, elito diviziono pirmenybės.
* Dalyvavo 10 komandų. Dviem daugiau, nei 2020 m.
### Dalyvės 2021 m. sezone
; Komandos senbuvės: 
* Dinamo-BGU, 
* FK Minsk, 
* Nioman, 
* Zorka-BDU, 
* Baltarusijos U-19 rinktinė, 
* Bobruičanka, 
* Dniopr-Mahilau (ankstesniais metais žinoma ŽFK Nadežda pavadinimu)

; Pateko į Vyšą lygą
*  Vitebsko ekipa;
*  Homelio apskrities ekipa;
*  „Bresto-Dinamo“ ekipa.

Šaltiniai: Soccerway

## 2020–2021 m. [[Baltarusijos futbolo taurė]]
* **[[Baltarusijos futbolo taurė]]** () – pagrindinis futbolo taurės turnyras Baltarusijoje. 
* Vyksta kasmet nuo 1992 m.(EN) 
* Turnyras prasidėjo 2020 m. gegužės 16 d., o finalo rungtynės bus žaidžiamos 2021 m. gegužės mėn.
* 2021 m. gegužės 23 d. įvyko Homelyje, Centriniame stadione.
* Finale susitiko FK BATE ir Minsko rajono „Isločiaus“ ekipa.
### Finalo rungtynės
------------------

* **[[FK BATE]] nugalėjo varžovus rezultatu 2:1 ir iškovojo šalies futbolo taurę.**
----------------

## Išnašos

## Nuorodos
* RSSSF duomenų bazė:
: čempionų sąrašas
: futbolo taurės turnyrai
* BFF.BY (Oficiali svetainė)